কামাল চৌধুরী
কামাল চৌধুরীর পুরো নাম "'কামাল আব্দুল নাসের চৌধুরী"। ১৯৫৭ খ্রিস্টাব্দের ২৮ জানুয়ারি কামাল চৌধুরীর জন্ম হয়েছিল কুমিল্লা জেলার চৌদ্দগ্রাম উপজেলার বিজয় করা গ্রামে। বাবা আহমদ হোসেন চৌধুরী ও মা বেগম তাহেরা হোসেনের ছয় সন্তানের মধ্যে তিনি দ্বিতীয়। ১৯৭৩ খ্রিস্টাব্দে নারায়ণগঞ্জের গোদনইল হাইস্কুল থেকে মাধ্যমিক (এস. এস. সি) এবং ১৯৭৫ খ্রিস্টাব্দে ঢাকা কলেজ থেকে উচ্চ মাধ্যমিক (এইচ. এস. সি) পাশ করেন। তারপর ঢাকা বিশ্ববিদ্যালয়ে সমাজবিজ্ঞান অধ্যয়ন করেন এবং ব্যাচেলরস ও মাস্টার্স ডিগ্রী লাভ করেন।
কবিতা খানম
বেগম কবিতা খানম (জন্ম ৩০ জুন ১৯৫৭) হলেন বাংলাদেশের একজন সরকারি কর্মকর্তা যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।